
ДНЕВЕН РЕД ЗА СПЕЦИЈАЛИЗАНТИ

Менторот го потврдува успешно совладаниот дел од специјализациите со што специјализантот се стекнува со можноста да ја продолжи специјализацијата.

Ако специјализантот не го совлада успешно делот од специјализацијата  (турнусот) времетраењето на специјализацијата се продолжува за времето потребно за совладување на соодветниот дел од специјализацијата (во натамошниот текст: повторен турнус). Специјализантот треба да обави минимум 80% од предвидените модули и турнуси.

Специјализантот е должен да го повтори целиот или дел од турнусот, ако менторот процени дека успешно не ги совладал знаењата и вештините од планот и програмата. Спроведувањето на повторниот турнус или дел од турнусот паѓа на товар на специјализантот. За секое продолжување на специјализацијата специјализантот треба да доплати дополнителни. 
Задачи на специјализантите:

· Редовност во обавување на турнуси

· Редовност во обавување на модули

· Пополнување на евалуациони листи за едукатори и ментори

· Редовни состаноци со ментори

· После секој обавен турнус потребен е писмена согласност за успешно обавен турнус од менторот.

Секој специјализант треба:

· Да си има свое портфолио

· Да води личен план за едукација

· Лог бук за клинички вештини

· Да води евиденција на едукативни активности на специјализантот 

· Листа за месечна евиденција за присутност 

· Евалуација за едукатор и ментор

Специјализантот месечно до Центарот за Семејна медицина  и до менторот треба да доставува:

· Листа за месечна евиденција за присутност (потпишана од едукаторот)

· Евидетен лист на едукативни активности на специјализантот

· Евалуација на едукатор

Центар за семејна медицина, Медицински Факултет Скопје

Ул. 50 Девизија бб, 1000 Скопје, Р.Македонија

Тел: ++389 2 3214340

contact@semejnamedicina.mednet.mk

